
PËR DISA NDRYSHIME DHE SHTESA NË RREGULLOREN PËR PROCEDURAT GJYQËSORE TË GJYKATËS KUSHTETUESE

Mbledhja e Gjyqtarëve të Gjykatës Kushtetuese të Republikës së Shqipërisë, e përbërë nga:
Holta Zaçaj,			kryetare;
Marsida Xhaferllari		anëtare;    
Fiona Papajorgji		anëtare;   
Elsa Toska			anëtare;   
Sonila Bejtja 		anëtare; 
Sandër Beci			anëtar;
Ilir Toska			anëtar;  
Genti Ibrahimi		anëtar;
Marjana Semini 		anëtare,
më datë 31.10.2023, mori në shqyrtim projektin “Për disa ndryshime dhe shtesa në Rregulloren për Procedurat Gjyqësore të Gjykatës Kushtetuese” dhe relacionin shoqërues të tij.
Mbledhja e Gjyqtarëve, në mbështetje të nenit 13, shkronja “d”, të ligjit nr. 8577, datë 10.2.2000, “Për organizimin dhe funksionimin e Gjykatës Kushtetuese të Republikës së Shqipërisë”, të ndryshuar, 

VENDOSI:
[bookmark: _Hlk92450214]
1. Miratimin e ndryshimeve dhe shtesave në Rregulloren për Procedurat Gjyqësore të Gjykatës Kushtetuese, sipas tekstit që i bashkëlidhet këtij vendimi dhe që është pjesë përbërëse e tij. 
2. Ngarkohet Sekretari i Përgjithshëm i Gjykatës Kushtetuese për zbatimin dhe ndjekjen e këtij vendimi.
Ky vendim hyn në fuqi 15 ditë pas botimit në Fletoren Zyrtare.

Tiranë, më 31.10.2023.

Kryetare: Holta Zaçaj
Anëtarë: Fiona Papajorgji, Marsida Xhaferllari, Sandër Beci, Sonila Bejtja, Elsa Toska, Marjana Semini, Genti Ibrahimi, Ilir Toska
[bookmark: _Hlk139904834]
Në Rregulloren për Procedurat Gjyqësore të Gjykatës Kushtetuese, bëhen këto shtesa dhe ndryshime: 

Neni 1
[bookmark: _Hlk149580391]
Në nenin 4, pika 1 ndryshohet si më poshtë: 
“1. Stema e Gjykatës përmban simbolin e shqiponjës dykrenore me ngjyrë të artë dhe të kuqe. Mbi kokat e shqiponjës është vendosur përkrenarja e heroit kombëtar Gjergj Kastriotit, Skënderbeut. Në zemër të shqiponjës është vendosur një medalje rrumbullake rreth e qark së cilës është shkruar Republika e Shqipërisë, Gjykata Kushtetuese dhe nën të modelohen gjethe të dushkut me ngjyrë jeshile. Në qendër të medaljes ngrihet mbi një sfond blu peshorja e drejtësisë. Në pjesën mbështetëse të peshores gdhendet “viti 1992”.”.
 
Neni 2

Në nenin 32, pika 4 ndryshohet si më poshtë: 
“4. Pjesëmarrësit në gjykim nuk përfitojnë nga e drejta për t’u njohur me aktet e ndërmjetme, ku përfshihen: aktet ose materialet e përgatitura nga këshilltari ose strukturat e tjera për qëllime të vendimmarrjes; shënimet e relatorit; projektvendimet; procesverbalet e vendimmarrjes dhe të votimit të gjyqtarëve.”. 
 
Neni 3

Në nenin 28, pas pikës 3 shtohet pika 3/1 me këtë përmbajtje: 
“3.1 Pas kalimit të çështjes për shqyrtim në seancë plenare, pjesëmarrësve në gjykim u kërkohet adresa e postës elektronike, në rast se nuk e kanë paraqitur më parë atë, me qëllim lehtësimin dhe realizimin e komunikimit deri në përfundimin e shqyrtimit gjyqësor, përfshirë njoftimin për shpalljen e vendimit të arsyetuar të Gjykatës.”. 

Neni 4

Në nenin 34, pika 3, shkronja “e” ndryshohet si më poshtë: 
“e) mosmbajtja e telefonit celular gjatë zhvillimit të seancës plenare. Përjashtimisht, palët mund të mbajnë pajisje të tjera elektronike (tablet, laptop ose të ngjashme me to) për të siguruar mbajtjen e shënimeve gjatë seancës dhe në funksion të mbrojtjes në gjykim.”. 

Neni 5

Në nenin 42, pika 2 ndryshohet si më poshtë: 
[bookmark: _GoBack]“2. Pas përgatitjes së variantit përfundimtar të vendimit të Gjykatës, këshilltari ligjor ia përcjell Drejtorisë Gjyqësore dhe të Dokumentacionit, e cila merr masat për nënshkrimin e tij nga të gjithë gjyqtarët që kanë marrë pjesë në gjykim. Pas nënshkrimit të vendimit, Drejtoria Gjyqësore dhe e Dokumentacionit njofton për datën dhe orën e shpalljes së vendimit pjesëmarrësit në gjykim nëpërmjet postës elektronike, nëse ata kanë paraqitur adresën e saj ose me shkresë”.

